# Bečva

### Z Wikipédie

Bečva je rieka na strednej Morave. Je to najväčší ľavostranný prítok Moravy, vzniká sútokom ľavostrannej Vsetínskej Bečvy a pravostrannej Rožnovskej Bečvy. Dĺžka toku od sútoku zdrojníc je 61,5 km, spoločne s Vsetínskou Bečvou je to 119,6 km. Rieka spolu so zdrojnicami zaberá povodie s plochou 1 625,7 km² a v ústí dosahuje priemerný prietok 17,5 m|/s.

Sútok zdrojníc leží na okraji intravilánu mesta Valašské Meziříčí v nadmorskej výške 288 m n. m. Odtiaľ tečie severozápadným smerom, nad mestom Hranice sa výrazne esovito stáča a za mestom pokračuje juhozápadným smerom k ústiu. Do Moravy ústi v blízkosti Skašovského rybníka medzi Tovačovom a obcou Troubky v nadmorskej výške 195 m n. m. Na dolnom toku sa pri obci Troubky oddeľuje zľava koryto Malá Bečva, ktoré pokračuje ďalej na juh územím lužných lesov. Výraznejšie meandruje a tečie viac-menej súbežne s korytom Moravy na západe. Potom sa stáča juhovýchodným smerom, obteká mesto Chropyně a severne od Kroměříža sa vlieva do Moštěnky.

Významnejšími prítokmi pod sútokom zdrojníc sú sprava Velička, Jezernice a Trnávka, zľava Juhyně.

Bečva preteká cez Valašské Meziříčí, Hranice, Lipník nad Bečvou, Osek nad Bečvou, Prosenice, Přerov a Troubky.

V roku 1997 (5. - 16. júla) došlo v povodí rieky ku katastrofálnym záplavám. Najviac postihnutou obcou boli Troubky, kde povodňové vody úplne alebo čiastočne zničili 150 domov a zahynulo 9 ľudí.

## [úprava] Pozri aj

- Rožnovská Bečva
- Vsetínská Bečva

Zdroj: "http://sk.wikipedia.org../../../b/e/%C4%8D/Be%C4%8Dva.html"

Kategória: Rieky v Česku

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Esperanto
- ‪Norsk (nynorsk)‬